**Karri Forsblom** (s. 17. marraskuuta 1998 Viiala) on suomalainen jääkiekkoilija, joka pelaa Mestis-joukkue TUTO Hockeyssa. Hön on pelipaikaltaan keskushyökkääjä.

Ura
---

Forsblom on Etelä-Pirkanmaan Kiekon kasvatti. Hän vietti suurimman osan juniorivuosistaan kuitenkin Lempäälän Kisassa. Forsblom siirtyi 15-vuotiaana Tapparan B2-nuoriin kaudeksi 2014–2015. Hän oli joukkueen paras pistemies ja syöttäjä tehoilla 15+32=47, joilla Forsblom sijoittui koko B2-nuorten SM-sarjan pistepörssissä viidenneksi. Pudotuspeleissä hän jakoi viidellä syöttöpisteellään joukkueen sisäisen pistepörssin voiton Waltteri Merelän kanssa. Kaudella 2016–2017 Forsblom oli tehoilla 11+19=30 Tapparan A-nuorten neljänneksi paras pistemies. Kaudella 2017–2018 hän jakoi tehoilla 13+23=36 joukkueen sisäisen pistepörssin toisen sijan Kristian Tanuksen kanssa edellään Elias Elomaa.

Kaudeksi 2018–2019 Forsblom teki juniorisopimuksen Mestis-joukkue TUTO Hockeyn kanssa. Hän pelasi suurimman osan kaudestaan seuran A-nuorten SM-liigajoukkueessa, jonka paras pistemies, maalintekijä ja syöttäjä Forsblom oli tehoilla 19+43=62. Forsblom voitti myös joukkueen sisäisen tehotilaston lukemalla +22. Forsblom pelasi kauden aikana Mestiksessä 12 runkosarjaottelua tehden kaksi syöttöpistettä ja yhden playoff-ottelun ilman tehopisteitä. Hän voitti kauden päätteeksi Mestis-pronssia. Huhtikuussa 2019 Forsblom teki TUTOn kanssa vuoden mittaisen jatkosopimuksen. Hän pelasi kaudesta 2019–2020 vielä yli puolet seuran A-nuorissa, joiden paras maalintekijä ja kolmanneksi paras pistemies Forsblom oli tehtyään 27 runkosarjaottelussa tehot 13+12=25. Hän pelasi Mestiksessä kauden aikana 19 runkosarjaottelua tehopistein 3+2=5.

Forsblom siirtyi kaudeksi 2020–2021 jatkamaan Mestis-pelejään vuoden mittaisella sopimuksella Forssan Palloseuraan. Hän teki siellä 28 runkosarjaottelussa tehot 12+13=25, joilla Forsblom oli joukkueen paras maalintekijä ja toiseksi paras pistemies Paavo Tynin jälkeen. Kesäkuussa 2021 hän teki FPS:n kanssa vuoden mittaisen jatkosopimuksen. Kaudella 2021–2022 Forsblom oli joukkueen paras pistemies ja syöttäjä tehoilla 13+31=44, joilla hän sijoittui koko Mestiksen pistepörssissä yhdeksänneksi.

Kaudeksi 2022–2023 Forsblom siirtyi vuoden mittaisella sopimuksella Ranskan Ligue Magnusissa pelaavan Boxers de Bordeaux'n riveihin. Hän sai omien sanojensa mukaan sopimustarjouksia myös mm. Saksasta ja Norjasta. Forsblom teki miesten pääsarjadebyyttinsä 9. syyskuuta 2022 HC Amiens Sommea vastaan. Hän teki ottelussa kaksi syöttöpistettä. Ensimmäisen pääsarjamaalinsa Forsblom teki 20. joulukuuta 2022 kahden miehen ylivoimalla vieraissa Pionniers de Chamonix'ta vastaan. Kaikkiaan hän pelasi Ligue Magnusissa kauden aikana 43 runkosarjaottelua tehopistein 4+18=22 ja neljä playoff-ottelua tehden yhden syöttöpisteen. Forsblom pelasi myös kaksi Ranskan Cupin ottelua tehopistein 2+1=3.

Forsblom palasi kaudeksi 2023–2024 vuoden mittaisella sopimuksella TUTOon.

Muuta
-----

Forsblom valmistui ylioppilaaksi Sammon keskuslukiosta keväällä 2018.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2016–2017 | Tappara | A-SM | 46 | 11 | 19 | 30 | 10 | 2 | 0 | 0 | 0 | 0 |
| 2017–2018 | Tappara | A-SM | 53 | 13 | 23 | 36 | 14 | 9 | 3 | 5 | 8 | 4 |
| 2018–2019 | TUTO Hockey | A-SM | 45 | 19 | 43 | 62 | 44 | – | – | – | – | – |
|  | TUTO Hockey | Mestis | 12 | 0 | 2 | 2 | 12 | 1 | 0 | 0 | 0 | 0 |
| 2019–2020 | TUTO Hockey | A-SM | 27 | 13 | 12 | 25 | 12 | – | – | – | – | – |
|  | TUTO Hockey | Mestis | 19 | 3 | 2 | 5 | 8 | – | – | – | – | – |
| 2020–2021 | FPS | Mestis | 28 | 12 | 13 | 25 | 18 | – | – | – | – | – |
| 2021–2022 | FPS | Mestis | 51 | 13 | 31 | 44 | 28 | 14 | 5 | 5 | 10 | 4 |
| 2022–2023 | Boxers de Bordeaux | Ranska | 43 | 4 | 18 | 22 | 22 | 4 | 0 | 1 | 1 | 4 |
| 1 kausi | yhteensä | Ranska | 43 | 4 | 18 | 22 | 22 | 4 | 0 | 1 | 1 | 4 |
| 4 kautta | yhteensä | Mestis | 110 | 28 | 48 | 76 | 66 | 19 | 5 | 6 | 11 | 8 |

Lähteet
-------

* Karri Forsblom The Internet Hockey Databasessa (englanniksi)
* Karri Forsblom Eurohockey-sivustolla (englanniksi)
* Karri Forsblom *Elite Prospects*. Everysport Media Group AB.  (englanniksi)

### Viitteet

1. 1 2 3  Forsblom palaa tutoon! *tutohockey.fi*.  3.5.2023. TUTO Hockey Oy. Viitattu 7.3.2024.
2. 1 2 3 4  Karri Forsblom *Elite Prospects*. Everysport Media Group AB.  (englanniksi)
3. ↑  Sulander, Jyri: Hyökkäyspäässä loistava Karri Forsblom tähtää ammattilaisuuteen – "Hauskempaa työtä on vaikea keksiä!" *tutohockey.fi*.  2.8.2018. TUTO Hockey Oy. Viitattu 7.3.2024.
4. ↑  Elite Prospects - U17 SM-sarja Stats 2014-2015 *eliteprospects.com*. Everysport Media Group AB. Viitattu 7.3.2024. (englanniksi)
5. ↑  Elite Prospects - Tappara U17 *eliteprospects.com*. Everysport Media Group AB. Viitattu 7.3.2024. (englanniksi)
6. ↑  Elite Prospects - Tappara U17 *eliteprospects.com*. Everysport Media Group AB. Viitattu 7.3.2024. (englanniksi)
7. ↑  Elite Prospects - Tappara U17 *eliteprospects.com*. Everysport Media Group AB. Viitattu 7.3.2024. (englanniksi)
8. ↑  Matt Nickerson Kupittaalle - TUTOlle runsaasti vahvistuksia. *tutohockey.fi*.  17.5.2018. TUTO Hockey Oy. Viitattu 7.3.2024.
9. ↑  Elite Prospects - TUTO Hockey U20 *eliteprospects.com*. Everysport Media Group AB. Viitattu 7.3.2024. (englanniksi)
10. ↑  Viisi pelaajasopimusta ja kolmelle pelaajalle näyttöpaikka *tutohockey.fi*.  28.4.2019. TUTO Hockey Oy. Viitattu 7.3.2024.
11. ↑  Elite Prospects - TUTO Hockey U20 *eliteprospects.com*. Everysport Media Group AB. Viitattu 7.3.2024. (englanniksi)
12. ↑  FPS:n joukkue täydentyy *forssanpalloseura.fi*.  17.6.2020. FPS Hockey Oy. Viitattu 7.3.2024.
13. ↑  Elite Prospects - FPS *eliteprospects.com*. Everysport Media Group AB. Viitattu 7.3.2024. (englanniksi)
14. ↑  Nippu tärkeitä sopimuksia – Kannisto palaa Forssaan *forssanpalloseura.fi*.  22.6.2021. FPS Hockey Oy. Viitattu 7.3.2024.
15. ↑  Elite Prospects - Mestis Stats 2021-2022 *eliteprospects.com*. Everysport Media Group AB. Viitattu 7.3.2024. (englanniksi)
16. ↑  Kauppinen, Eero: https://www.forssanlehti.fi/urheilu/4833431 *forssanlehti.fi*.  4.7.2022. Hämeen Media Oy. Viitattu 7.3.2024.
17. ↑  Game detail: 09 Sep 2022, Bordeaux GHC - HC Amiens Somme *eurohockey.com*.  9.9.2022. Everysport Media Group AB. Viitattu 7.3.2024. (englanniksi)
18. ↑  Game detail: 20 Dec 2022, Pionniers Chamonix - Bordeaux GHC *eurohockey.com*.  20.12.2022. Everysport Media Group AB. Viitattu 7.3.2024. (englanniksi)
19. ↑  Tänään on juhlapäivä! – Katso tästä lista Pirkanmaan tuoreista ylioppilaista, niin tiedät ketä onnitella *aamulehti.fi*.  18.5.2018. Alma Media Suomi Oy. Viitattu 7.3.2024.

TUTO Hockey – Mestis
3 Siiki |
5 Lampi |
7 Karlsson (**C**) |
9 V. Virtanen (**A**) |
11 Kaski |
12 Forsblom |
18 Vähätalo |
19 Gröhn |
21 Virta |
22 Rannisto |
23 Asplund (**A**) |
24 Suistio |
25 Laiho |
26 Karjalainen |
27 Leppikoski |
28 Koskinen |
30 Mäkelä |
30 Pohjola |
31 Huhtamaa |
33 Suoranta |
37 Vuorio |
38 Himmanen |
40 Levo (**A**) |
42 Heiskari |
44 Tiihonen |
48 Vuorela |
70 J. Virtanen (**A**) |
77 Takkunen |
86 Kerkkänen  

Valmentajat Virtanen – Kivilahti – Törnström – Paalasmaa